Elisabeth Domitien

Elisabeth Domitien (1925 – 26 Aprili 2005) aliwahi kuwa waziri mkuu wa Jamhuri ya Afrika ya Kati kuanzia mwaka 1975 hadi 1976. Alikuwa mwanamke wa kwanza na hadi sasa ndiye mwanamke pekee kushika nafasi hiyo, na pia alikuwa mwanamke wa kwanza kuwa waziri mkuu wa nchi barani Afrika.https://www.britannica.com/biography/Elisabeth-Domitien

 Historia ya familia 
Domitien alizaliwa Lobaye, Ubangi-Shari. Familia yake ilikuwa na shamba la kilimo, na baba yake alikuwa mfanyakazi katika huduma za posta huku mama yake akiwa mkulima.

 Maisha ya awali na taaluma 
Domitien alikuwa mtoto wa kwanza na binti wa pekee. Alipokea mafunzo ya msingi tu ya kusoma na kuandika katika shule ya Kikatoliki na akajifunza kupika na kushona. Alitumia muda mwingi kufanya kazi shambani na kusaidia kuuza mazao ya kilimo. Hata hivyo, alijifunza kufanya hesabu  na hivyo  akajijengea nafasi kama mkulima na mfanyabiashara. Alikuwa na tabia thabiti na mwenye kujituma  jambo lililomfanya apendwe sana na wanawake wa kijijini na kuwa kiongozi wa kijamii asiye rasmi. Akiwa na umri wa miaka 20 alijihusisha na harakati za ukombozi.https://books.google.co.tz/books?id=jmw5BAAAQBAJ&redir_esc=y

 Maisha ya siasa 
Domitien aliwahamasisha wananchi kupitia hotuba zake kwa lugha ya Kisangho akasaidia kuunganisha makundi tofauti na kuunda hisia ya utambulisho wa kitaifa. Alikua kiongozi wa kikundi cha wanawake katika harakati za uhuru(Movement for the Social Evolution of Black Africa - MESAN). Alishirikiana kwa karibu na Barthélémy Boganda, mwanzilishi wa harakati hizo, na akawa rais wa chama hicho mnamo mwaka 1953. Nchi ilipata uhuru mwaka 1960 na Domitien alishirikiana na rais wa kwanza wa Jamhuri ya Afrika ya Kati  David Dacko  pamoja na kamanda mkuu Jean-Bédel Bokassa. https://web.archive.org/web/20080501013944/http://www.terra.es/personal2/monolith/00women3.htm 

 Maisha binafsi 
Domitien aliolewa mara mbili, mume wake wa kwanza alikuwa Jean Baka ambaye alikuwa mhasibu katika kampuni ya mto na alikuwa akisafiri mara kwa mara kati ya Bangui na Brazzaville. Walipata mtoto wa kike aitwaye Beatrice mwaka 1941, lakini baadaye walitalakiana. Baadaye, Domitien aliolewa na Bw. Ngouka-Langadiji ambaye alikuwa meya na alikuwa na shamba la kahawa katika eneo la Mobaye mashariki mwa mji mkuu. Alikuwa na wake wengi na hakuhama alipomwoa Elisabeth. Yeye aliishi peke yake Bangui na mumewe alikuwa akimtembelea.

 Marejeo 

Jamii:Waliozaliwa 1925
Jamii:Waliofariki 2005
Jamii:wanasiasa wa Jamhuri ya Afrika ya Kati
Jamii:Wanawake wa Jamhuri ya Afrika ya Kati